La pel·lícula de comèdia italiana La escapada es projecta hui a la Casa Municipal de Cultura
14 de març 2022

L'Asociación Cultural Nautilus oferix una nova projecció esta vesprada a les 18.30 hores a la Casa Municipal de Cultura dins del cicle de cinema dedicat a la comèdia italiana. Es tracta de la pel·lícula _La Escapada_, produïda l'any 1962 i dirigida per Dino Risi. La projecció, que compta amb la col·laboració de la delegació de Cultura de l'Ajuntament de Sagunt, comptarà amb la presentació i comentaris de Quique Ruiz i té l'entrada gratuïta.

La projecció tracta de Bruno Cortona, un simpàtic tronera, que es troba casualment amb Roberto, un tímid estudiant, i el convida a passar amb ell un dia de vacacions fora de Roma. Durant el viatge, el jove se sent cada vegada més atret per l'eixelebrada forma de vida del seu company.

Durant la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

![](/media/xltiec14/c-nautilus-1.jpg?width=588&height=830)

*   [](http://www.facebook.com/sharer.php?u=https://aytosagunto.es/va/actualitat/la-pel-lícula-de-comèdia-italiana-la-escapada-es-projecta-hui-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/la-pel-lícula-de-comèdia-italiana-la-escapada-es-projecta-hui-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-pel-lícula-de-comèdia-italiana-la-escapada-es-projecta-hui-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/la-pel-lícula-de-comèdia-italiana-la-escapada-es-projecta-hui-a-la-casa-municipal-de-cultura/)